Period: Old Babylonian
Genre: Literary
Transliteration:
<SURFACE>
en₂ e₂-nu-ru
a an-ne₂ ri-a
dumu ki in-du-tu-da
um-me-da šeš-e a e₃-a
um-me šeš-e ga zi gu₇-a
lu₂ u₄-ug kalam-ma ri-a
a dug₃-ga an-na dumu {d}ereš-ki-gal-ka
lu₂ huš an-ur₂-ra šu-ke₄
lu₂ šur₂ hul lu₂ hul
zi an-na zi ki he₂-pad₃
<SURFACE>
zi {d}ne₃-eri₁₁-gal {d}en-lil₂ ku-ra-ke₄ he₂-pad₃
zi {d}ereš-ki-gal ama {d}nin-a-zu he₂-pad₃
zi {d}nam-tar lu₂ gu-la he₂-pad₃
zi {d}huš-bi-sa₆-ga dam {d}nam-tar-re-ka he₂-pad₃
lu₂ zi diŋir kur₂-ra saŋ-še₃ i₃-ri₂-ba
lu₂-ba en-na ba-an-ta-re-na-aš

Cuneiform:
<SURFACE>
𒋙𒀭𒂍𒉡𒊒
𒀀𒀭𒉌𒊑𒀀
𒌉𒆠𒅔𒁺𒌅𒁕
𒌝𒈨𒁕𒋀𒂊𒀀𒌓𒁺𒀀
𒌝𒈨𒋀𒂊𒂵𒍣𒅥𒀀
𒇽𒌓𒊌𒌧𒈠𒊑𒀀
𒀀𒄭𒂵𒀭𒈾𒌉𒀭𒎏𒆠𒃲𒅗
𒇽𒍽𒀭𒌫𒊏𒋗𒆤
𒇽𒊨𒅆𒌨𒇽𒅆𒌨
𒍣𒀭𒈾𒍣𒆠𒃶𒅆𒊒
<SURFACE>
𒍣𒀭𒊊𒀕𒃲𒀭𒂗𒆤𒆪𒊏𒆤𒃶𒅆𒊒
𒍣𒀭𒎏𒆠𒃲𒂼𒀭𒎏𒀀𒍪𒃶𒅆𒊒
𒍣𒀭𒉆𒋻𒇽𒄖𒆷𒃶𒅆𒊒
𒍣𒀭𒍽𒁉𒊷𒂵𒁮𒀭𒉆𒋻𒊑𒅗𒃶𒅆𒊒
𒇽𒍣𒀭𒉽𒊏𒊕𒂠𒉌𒌷𒁀
𒇽𒁀𒂗𒈾𒁀𒀭𒋫𒊑𒈾𒀸